గోపి గౌడ్

గోపి గౌడ్ తెలంగాణ రాష్ట్రానికి చెందిన చిత్రకారుడు.ఆయన అసలు పేరు లూసగాని గోపాల్ గౌడ్.

జననం,విద్యాభాస్యం
లూసగాని గోపాల్ గౌడ్ మహబూబ్‌నగర్‌ జిల్లా నాగర్‌కర్నూల్‌ లో 1952లో జన్మించాడు.ఆయన 1975లో జేఎన్‌టీయూ నుంచి ఫైన్‌ ఆర్ట్స్‌లో డిగ్రీ పూర్తి చేశాడు.

వృత్తి జీవితం
గోపి గౌడ్ తెలుగు వార,మాస పత్రికల్లో అనేక కథలు, నవలలకు బొమ్మలు గీశాడు. ఉమ్మడి ఆంధ్రప్రదేశ్ ప్రభుత్వంలో సమాచార, ప్రజాసంబంధాల విభాగంలో ఫ్రీలాన్స్‌ ఆర్టిస్టుగా 10 ఏళ్ల పాటు పనిచేశాడు. ఆయన పలు తెలుగు దినపత్రికలకు లోగోలను రూపొందించాడు. గోపి గౌడ్ తెలుగు సినిమాల్లో సినీ ఆర్టిస్టుగా ఎన్నో చిత్రాలకు తన కళాత్మకతను అద్దాడు. మా భూమి, రంగుల కల, దొంగల దోపిడి వంటి చిత్రాలకు పోస్టర్లు, టైటిల్స్‌ రూపకల్పన చేశాడు.

మరణం
గోపి కొంతకాలంగా మూత్రపిండాల సంబంధిత సమస్యలతో పాటు మధుమేహంతో బాధపడుతున్న ఆయన కోవిడ్‌ బారిన పడి సికింద్రాబాద్ గాంధీ ఆస్పత్రిలో చికిత్స పొందుతూ 2021 మే 21న మరణించాడు.

మూలాలు

తెలంగాణ వ్యక్తులు
మహబూబ్ నగర్ జిల్లా వ్యక్తులు
నాగర్‌కర్నూల్ జిల్లా వ్యక్తులు